runetrust/blame-folketinget-dk huggingface dataset:
Simon Kollerup (S), 2019-01-31:
Så er vi i Socialdemokratiet i øvrigt altid indstillet på at drøfte, hvordan den danske fødevareproduktion bliver bedre, bliver mere bæredygtig, hvordan vi højner dyrevelfærden, og også hvordan vi kan holde flere grise hjemme på danske slagterier, for det giver i sidste ende også arbejde til slagteriarbejderne på de danske slagterier.
Kristian Thulesen Dahl (DF), 2014-06-10:
Vi har ansvaret for den politik, som vi lægger frem, og som vi forfægter, og den er som sagt uændret, nemlig at vi mener, at der fremadrettet er behov for en realvækst i den offentlige økonomi i forhold til de udfordringer, vi står over for i form af flere ældre, flere udgifter på sygehusene osv., som vi ønsker skal kunne tackles.
Pia Gjellerup (S), 2003-04-23:
Man kunne, som jeg nævnte det, bare bevæge sig en lille bitte smule tilbage i tiden her i Danmark og se, at den daværende SR-regering også åbnede dørene til OSCE-formandskabet, i øvrigt med en meget vellykket, meget velanmeldt, meget anerkendt udsendelse, som ikke var skæmmet af, at man brød fortrolighedsgrænserne.
Jeppe Kofod (S), 2021-04-07:
Til fru Katarina Ammitzbøll vil jeg sige: Jamen vi skal gå alle de veje, vi kan, også i forhold til rule of law eller retsstatsprincipperne, og holde Polen op på det og andre lande for den sags skyld, og det er noget, Danmark lægger meget vægt på også i de dialoger, vi har, om overholdelse af retsstatsprincipperne.
Marie Krarup (DF), 2020-01-29:
Hvordan kan man så stå her og sige, at vi under alle omstændigheder er nødt til at køre videre med den her model, for fuldt skrald, i stedet for at give den lillebitte åbning, som Dansk Folkeparti ønsker, nemlig at give en valgfrihed til de familier, der synes, at de godt kan klare opgaven selv?
Peter Skaarup (DF), 2004-02-19:
Vi vil gerne bakke op bag det forslag til vedtagelse, som Folketinget kommer med i dag, og vi stiller os ærlig talt noget undrende over, at der er partier herinde, som ikke synes, at den tekst er fornuftig, for den angiver jo den danske politik, som nu heldigvis har ført til en bedre afklaring af den situation, som den danske statsborger har befundet sig i.
Johanne Schmidt-Nielsen (EL), 2014-11-04:
For vi runder snart 50.000 mennesker, som har mistet dagpengeretten som følge af højrefløjens dagpengereform, en reform, hr. Kristian Thulesen Dahl som bekendt fandt på og fik hr. Lars Løkke Rasmussen og fru Margrethe Vestager med på.
Pernille Falcon (EL), 2002-10-31:
Jeg vil gerne høre fru Birthe Skaarup, om der efter Dansk Folkepartis opfattelse også er tilstrækkelige økonomiske muligheder i amter og kommuner til at løfte folkesundheden efter de seneste nedskæringer, bl.a. har nedskæringen i Københavns Amt med 300 mio. kr. kostet meget dyrt i forhold til sundhedsfremmende tiltag, og der er også sket voldsomme reduktioner af voksenuddannelsen.
Henning Hyllested (EL), 2013-04-23:
Vis nu, at det, Dansk Folkeparti prøver at bilde den danske befolkning og de arbejdsløse i det her land ind om, at Dansk Folkeparti er deres venner, også gælder i praksis, så man faktisk er med til at ændre de systemer, som gør, at de så ikke falder ud af dagpengesystemet, og at de rent faktisk får en nemmere genoptjeningsret osv. osv.
Yildiz Akdogan (S), 2010-11-18:
I forhold til den konkrete opgave, som er omfattet af beslutningsforslaget, nemlig overvågningsopgaven, ser vi som nævnt fordele ved, at det bliver Institut for Menneskerettigheder, der kommer til at løse dele af opgaven, da de har erfaring og også har vist vilje til også at tage mennesker med handicap med i deres vurdering.
Lene Espersen (KF), 2002-02-06:
Men jeg vil i den forbindelse gerne sige, at begivenhederne i USA den 11. september 2001 har understreget, hvor afgørende vigtigt det er at have en efterretningstjeneste, der både med hensyn til teknologi og personale er udstyret til at tage alle relevante skridt for at sikre en effektiv terrorismebekæmpelse.
Line Barfod (EL), 2009-11-19:
Derfor støtter vi også SF's forslag om, at det er noget, hvor den enkelte institution og den enkelte kommune skal finde nogle måder at gøre det på, der passer til de lokale forhold, så det at lave mad bliver noget, børnene kan være med i, det kan være en del af en god hverdag for børnene.
Lene Espersen (KF), 1998-11-25:
Fiskeriministeren indleder bl.a. også med at fremhæve EU's rolle i forhold til dansk fiskeripolitik, og der er jo ingen tvivl om, at EU spiller en meget, meget væsentlig rolle, ikke mindst fordi samtlige EU-lande jo er forpligtet til at overholde EU's regler, og fordi der jo også er en klar sammenhæng mellem bl.a. den flådestørrelse, man vedtager på EU-plan, og de fiskerimuligheder, der er.
Tove Videbæk (KRF), 2001-02-08:
Der er jo under Kunstfonden udviklet en organisation og administrativ praksis for støtte til billedkunstnere, og gennem Kunstfonden og dens repræsentantskab er der skabt et forum, hvor fremtrædende repræsentanter for de forskellige kunstretninger mødes og inspirerer hinanden. En anden betænkelighed er, at der i lovforslaget ikke er medtaget noget om, at støtten skal gives ud fra en bedømmelse af den kunstneriske kvalitet.
Annette Vilhelmsen (SF), 2013-12-03:
Socialstyrelsen får samtidig kompetence til at udmelde målgrupper eller særlige indsatser, hvor der er behov for øget koordination eller planlægning på tværs af kommuner og regioner, og det vil bidrage til en bedre faglig planlægning af tilbudsstrukturen, sådan at vi kan sikre og videreudvikle den mest specialiserede indsats.
Ole Birk Olesen (LA), 2022-04-05:
Vi har en politik, som holder folk på et ret lavt niveau af privatforbrug, fordi de skal betale så mange skatter og afgifter, så hvis der kommer en eller anden turbulens på verdensmarkedet, har de ikke penge til overs til at kunne stå imod, og så skal de stå med hatten i hånden og bede om en varmecheck på 6.000 kr. fra det offentlige, som de i øvrigt selv har betalt med deres moms og deres afgifter og deres indkomstskat.
Nick Hækkerup (S), 2020-01-07:
Der var jo simpelt hen masser af mennesker, der markerede modstand mod grænsekontrol, fordi de bor i Danmark og arbejder i Sverige og kunne se frem mod den gene, det ville være for dem hver dag at skulle blive forsinket i forbindelse med togskift – alt afhængigt af hvordan det blev tilrettelagt – eller i forbindelse med de køer, der måtte være, hvis man skulle kontrollere alle trafikanter, som bevægede sig over Øresundsbroen.
René Gade (ALT), 2017-05-17:
Jeg har tidligere i mit private erhvervslivs tid selv været med til at rejse midler for Diabetesforeningen og har været inde over deres fundraising, og der må jeg bare sige, at det bekræftede mig i, at når vi taler om sundhed og ikke mindst sygdom, er det jo der, vi oplever, hvad vores liv egentlig er for en størrelse at stå med i hænderne.
Holger K. Nielsen (SF), 2011-12-01:
Men helt ærligt, vil jeg sige til hr. Simon Emil Ammitzbøll, har vi ikke vigtigere ting at tage os til i vores samfund med arbejdsløshed, med krise, med uddannelse osv. frem for den her navlebeskuende diskussion om, hvorvidt folketingsmedlemmers pensionalder skal være 2 år før eller 2 år efter? Jeg kan godt se, hvis man mener, der er et problem, i forhold til hvad man i øvrigt gør på arbejdsmarkedet, jeg synes bare ikke, der er urimelighed i vores pensionsvilkår i forhold til de vilkår, andre på arbejdsmarkedet har.
Mads Olsen (SF), 2025-10-23:
Ordføreren og jeg var til en debat, hvor der var forskellige aktører, der pegede på, at man med en ny asfaltbelægning kunne reducere CO 2 -udledningen med op til 70 pct. ved anlæggelse af motorveje, og jeg synes, det er spændende at kigge på, om vi kan gøre det grønnere dér.
Per Clausen (EL), 2011-02-09:
Så i virkeligheden hænger viljen til at afgive suverænitet over dansk økonomisk politik sammen med, at statsministeren ikke tror på sine egne evner, hverken til at vinde det næste valg, eller, hvis det skulle lykkes at vinde det næste valg, at holde De Konservative på dydens smalle sti.
Ole Birk Olesen (LA), 2021-02-02:
Viser det ikke også ifølge hr. Kristian Thulesen Dahl, at man godt kunne skille barnebrude og deres ægtefæller ad, f.eks. i de sidste 2½ år af fru Inger Støjbergs ministertid, uden at der blev foretaget en ulovlig administration?
Kristian Thulesen Dahl (DF), 2006-09-07:
Det var KL's egen vurdering, men nu er vurderingen, som det skrevet af KL-formanden står i dag i Berlingske Tidende, og som jeg har citeret tidligere: »For kommunerne under et giver aftalen mulighed for næste år at fastholde det serviceniveau, vi har i år, selv om antallet af skoleelever og ældre med omsorgsbehov vokser.«
Tom Behnke (KF), 2008-04-21:
I de tilfælde, hvor man fra myndighedernes side har vurderet, at en hund kan være farlig for sine omgivelser, men ikke så meget, at den skal aflives, men at man tager et mindre indgribende skridt og siger, at den f.eks. skal gå med mundkurv og føres i bånd, så skal den føres i bånd, uanset om det er en muskelhund eller ej.
Magnus Heunicke (S), 2023-02-21:
Ikke desto mindre er det da værd at hæfte sig ved, at det er et skridt i den rigtige retning, og der ligger jo det i den landbrugsaftale, som vi har indgået, at vi tager alt det, vi kender, alt det, vi ved virker, og sætter i gang, og så sætter vi gang i en masse udvikling og forskning i, hvad der ellers skal til for at nå resten af vejen her.
Kristian Pihl Lorentzen (V), 2012-12-13:
Hvis man kigger lidt længere ned i det, der står, vil man forstå, at vi netop definerer det sådan: »En erfaren bilist defineres som en person, der har været i besiddelse af kørekort til bil i mindst 10 år, og som ikke har haft dom for spirituskørsel eller andre domme for grove færdselsforseelser.«
Gitte Willumsen (KF), 2022-06-07:
Der skal være mulighed for at efter- og videreuddanne sig, sådan at man også kan se en dagligdag i dagtilbuddene om 5 år, om 10 år, så man følger med i det nyeste og hele tiden får input til, hvordan man kan lave en god dag for børnene; en dag med kvalitet og ikke bare hurlumhej.
Bertel Haarder (V), 2006-05-18:
Det vil sige, at selv om vi hverken har kirkeforfatning, kirkeråd eller kirkemøde, har kirken alligevel den afgørende indflydelse på folkekirkens anliggender, og det var jo det, der var grundlovgivernes ønske med formuleringen »Folkekirkens forfatning ordnes ved lov.«
Samira Nawa (RV), 2021-01-12:
Og med den nedlukning, vi ser omkring os i dag, giver det jo ganske god mening, at vi suspenderer dagpengeforbruget, at vi giver en håndsrækning til virksomhederne i forbindelse med G-dagene, og at vi hjælper borgere på sygedagpenge og i kontanthjælpssystemet.
Susanne Zimmer (UFG), 2021-02-23:
Det skulle ikke forstås sådan, men det havde været en god ting, ligesom vi har stemt for de gode ændringsforslag, som har gjort det bedre, men det er stadig væk ikke godt nok, og det ville det heller ikke have været, men det ville have været et sikkert skridt til, at vi kunne gøre det bedre.
Erling Bonnesen (V), 2007-11-29:
Da svarede den socialdemokratiske ordfører og partiformand, at man ikke vidste det, og at det kunne være alt lige fra 9 til 99 mia. kr. Så vil jeg gerne spørge, om man nu i mellemtiden har fået regnet lidt mere på det, så man har et klart svar på, hvor meget det var, de såkaldte velfærdsrettigheder ville koste, hvis det hele skulle gennemføres i ét hug nu, eller om det stadig står som ufinansierede løfter.
Morten Bødskov (S), 2019-10-24:
Men i forlængelse af den diskussion, der har været, og som vi har hørt især om de svenske erfaringer, står der jo rent faktisk i lovforslaget, når man kigger på de økonomiske konsekvenser, at merprovenuet vil komme fra en reduktion i skattegabet på det her område, og det tror jeg bare man skal holde fast i faktisk ikke er helt irrelevant.
Allan Niebuhr (KF), 2006-04-20:
Angående de yderligere forhandlinger om, hvem der måtte få det svært efterfølgende: Der har vi jo muligheder i puljen for vanskeligt stillede kommuner, og så er jeg helt sikker på, at finansministeren også der vil gå ind i en drøftelse omkring de enkelte kommuners situation i årene fremover.
Jens Rohde (KD), 2021-12-17:
Når man nu synes, at de skal hjem og bygge deres land op, og man mener, at det er forsvarligt, så må man også kunne give et svar på, om man synes, at Assad skal for en krigsforbryderdomstol, og om man så har tillid til det styre, der er i Syrien, som disse mennesker skal bygge deres land op på.
René Skau Björnsson (S), 2001-04-26:
Men så må vi se på, om der kan være andre måder at fremme de elementer på, for vi er også interesseret i innovation og fleksibilitet i det danske erhvervsliv, men en gavebod af skattelettelser i forklædning, som den, der skitseres i det fremsatte beslutningsforslag, går vi ikke med til, og jeg må derfor meddele, at vi ikke fra Socialdemokratiet kan støtte forslaget.
Jonas Dahl (SF), 2008-04-03:
Det, jeg sagde - og det vil jeg gerne have lov til at præcisere, hvis hr. Martin Henriksen ikke hørte det første gang - var, at hvis EU skulle komme på den her tænkte, og jeg tror, utopiske tanke at kræve det i dansk sammenhæng, tror jeg, at der vil være mange andre EU-lande, der vil stå i den samme situation.
Dennis Flydtkjær (DD), 2023-02-23:
De tre ændringer synes vi også er fornuftige – meget naturligt ud fra det, jeg allerede har sagt – altså at man som kommune kan uddelegere kompetencen til nogle af de andre kommuner, som bl.a. i det her tilfælde sidder og skal registrere bopælsregistreringer for udlændinge, der enten rejser ud eller kommer tilbage.
Hans Christian Schmidt (V), 2004-02-26:
Det synes jeg også der er grund til, når man tænker på, at selve lovforslaget jo har sin rod bl.a. i det, som Skovrådet har debatteret, og hvor der jo er mange organisationer, som er repræsenteret, og når man også tænker på, hvordan de forskellige organisationer over en bred front modtog skovloven, da den kom frem; så kan det jo ikke overraske, at der også i Folketinget er en stor tilslutning, og at man synes, det er nogle gode ting.
Kamal Qureshi (SF), 2008-04-23:
Det, der bare undrer mig, er, at ministeren helt afviser, at forældelsesfristen kan være et problem, når vi ved, at en del af de patienter, det drejer sig om, på det tidspunkt, de får diagnosen, jo ikke er klar over, at den diagnose har de alvorlige konsekvenser, når sygdommen begynder at udvikle sig eller nå længere hen i forløbet.
Signe Munk (SF), 2020-01-31:
Og derfor bliver jeg bare nødt til igen at spørge: Selv om ordføreren lige kom forbi det med veje og sådan noget, har det så ikke grundlæggende været en dårlig beslutning for klimaet at gøre det økonomisk mere attraktivt at købe større diesel- og benzinbiler på grund af den registreringsafgiftssænkelse, som LA stod i spidsen for i sidste regeringsperiode?
Morten Bødskov (S), 2008-09-09:
Men det, man jo kommer til at skulle forholde sig til, er, at Kommunernes Landsforening har samlet tal sammen nu, og så har de set, at kommunerne samlet set overskrider anlægsrammen med op mod 3,7 mia. kr. Hr. Kristian Thulesen Dahl har udtalt, at den ramme, som kommunerne har fået, var i omegnen af 3 mia. kr. for lav. Vil man sikre, at kommunerne samlet set får 3 mia. kr. mere til anlæg i 2009, ja eller nej?
Brian Mikkelsen (KF), 2015-02-17:
Det er et af de temaer, som vi meget gerne vil drøfte under udvalgsbehandlingen, altså hvordan vi sikrer, at der stadig væk er den samme mulighed for, at danskproducerede magasiner også i fremtiden er på dansk, så de profetier, vi har hørt om, at det vil betyde lukning af nogle magasiner, ikke kommer til at gå i opfyldelse.
Ole Stavad (S), 2001-03-13:
Derfor synes jeg da, at den eneste, der har meldt sådan forholdsvis unuanceret negativt ud under den her første behandling, måske lige skulle overveje en gang mere sammen med sin ordfører på området, hr. Frank Aaen, om det nu også er det rigtige svar, man har givet ved førstebehandlingen.
Anni Matthiesen (V), 2023-11-21:
For jeg er nødt til at sige, at selvfølgelig er det et spørgsmål om prioritering, i forhold til hvad pengene skal bruges til, men når det så er sagt, vil jeg godt spørge ind til den situation, vi netop er i i de her år, hvor vi jo mangler hænder rigtig mange steder.
Lars-Emil Johansen (SIU), 2003-10-09:
Lad os gå sammen i en selvstændighedskommission, hvor vi i fællesskab kan finde de løsninger, der skal til, for at Grønland og Færøerne inden for den tid, det må tage, kan opnå selvstændighed på en måde, så ingen lider nød eller lammes af unødvendig utryghed.
Sophie Hæstorp Andersen (S), 2008-01-10:
Når det ses i historiens klare lys, at man i sin tid åbenbart lod sig presse til at gå ned i antallet af uddannelsespladser, fordi man fik at vide, at der ikke kunne uddannes flere, så er noget af det, jeg kunne frygte nu, hvordan regeringen så stiller sig, hvis de kommer fra det offentlige sundhedsvæsen og f.eks. siger: Jamen vi har 1.500 ledige stillinger i Region Hovedstaden, vi har ikke plads til at uddanne flere.
Kasper Sand Kjær (S), 2023-04-28:
Men det ændrer jo ikke på alle de udfordringer, der også er med indvandring, og jo særlig fra lande i Mellemøsten og Afrika, som jeg også var inde på i min tale, og som har skabt udfordringer for det fællesskab, det værdisammenhold og den sammenhængskraft, som jo bærer et velfærdssamfund som det danske.
Carl Valentin (SF), 2024-05-28:
Dels har SF den tilgang, at Danmark selvfølgelig skal tiltræde international lovgivning, og det gælder især, når der er tale om en historisk aftale som den her, som med alle de kompromiser, der er nødvendige i den her slags situationer, forsøger at samle medlemsstaterne om en fælles asylpolitik.
Jann Sjursen (KD), 2004-11-18:
Vi mener heller ikke, at det er alle konventioner, der er lige velegnede til at blive inkorporeret i lovgivningen, og det er jo også derfor, man, inden man foretager sig noget sådant, beder kloge hoveder, jurister og eksperter, om at vurdere, om en konvention er egnet til noget sådant.
Lone Møller (S), 2002-05-28:
Jeg er overbevist om, at vi godt kunne drage en konklusion om, at samtlige i dette Folketing, der stemmer for, også er parate til at finde finansieringen. Så vil jeg godt spørge: Hvad er det så, der hindrer fru Rikke Hvilshøj i at stemme for dette forslag?
Jann Sjursen (KRF), 2002-05-21:
Jeg er glad for, at også statsministeren her i debatten og også midt i debatten har bekræftet den vedtagelse, og at den er udgangspunktet for regeringens politik. For at tage det forfra her fra starten, kan man sige, at hvad angår de to forslag til vedtagelse - eller nu tre - der er fremsat, er der i hvert fald en forskel på det forslag, Kristeligt Folkeparti er medforslagsstiller til, og så det, regeringspartierne og Dansk Folkeparti har fremsat, og det går jo lige præcis på den danske udviklingsbistand og dens størrelse.
Kristian Thulesen Dahl (DF), 2012-01-19:
Vi står med en finansminister, som var stabschef i Socialdemokratiet, som var pennefører på de største oplæg, der kom de sidste par år op til valget i september måned, »Fair Forandring« og »En Fair Løsning«, som finansministeren jo også i en anden sammenhæng i en meget, meget ærlig åbenbaring over for Finansudvalget har blotlagt var underfinansieret, altså et økonomisk hul på mellem 22 og 39 mia. kr.
Jens Joel (S), 2016-04-20:
Jeg synes, det er besynderligt, at man, når der er arbejdspladser på højkant, og når det betyder rigtig meget for lokalområdet, så skal læse i avisen, at nogle sidder med en rapport, som de godt mener at de kan udtale sig om, samtidig med at regeringen tøver, med den undskyldning, at rapporten ikke er blevet lavet, og at man ikke har været grundig nok endnu.
Lars Boje Mathiesen (NB), 2020-06-11:
Hvis jeg som tidligere skolelærer tjente omkring de her 400.000-450.000 kr., og en anden, min kollega, også tjener 400.000-450.000 kr., og jeg vælger at bruge 2,5 mio. kr. på et hus, og han vælger at bruge måske 2 mio. kr. på et hus, er jeg rigere?
Sophie Hæstorp Andersen (S), 2011-12-21:
For det var lige så meget en politisk stillingtagen , at man tilfældigt, kan man sige, ramte de her mennesker med brugerbetaling, som det er, at vi nu siger, at vi ruller hele pakken tilbage igen, fordi vi faktisk mener, at det var urimeligt, at man på den måde lavede et direkte angreb på den frie og lige adgang til vores sundhedsvæsen, særlig på vores offentlige hospitaler, for refertilisation er jo ikke noget, man bare lige får udført nede hos den praktiserende læge.
Jens Hald Madsen (V), 2001-04-18:
Og af samme grund - det var også på anmodning fra Det Konservative Folkeparti, Centrum-Demokraterne og Venstre - besluttede regeringen i sommeren år 2000 at sætte DUPI til at foretage en undersøgelse, og i Venstre ser vi meget frem til at se, hvad det endelige resultat vil være af det.
Martin Lidegaard (RV), 2015-12-16:
Og der er den meget store forskel, at ved at fokusere på vores børn, vores uddannelse og vores forskning sikrer vi et grundlag for dem, der kommer efter os, hvorimod hvis man satser på at uddele en ældremilliard helt ufokuseret, uden at være fokuseret på de svageste ældre, så kan jeg ikke rigtig se, hvad man får ud af det i forhold til Danmarks fremtid.
Kristian Jensen (V), 2018-03-02:
Jeg vil blot nævne et par eksempler fra sidste års satspulje: Regeringen og aftalepartierne har prioriteret over 325 mio. kr. over de næste 4 år til indsatser på ældreområdet, og det er midler, der bl.a. skal anvendes til at styrke rehabiliteringsindsatsen for de svageste ældre; på at give ensomme ældre en særlig støtte; og til et forsøg, der går ud på at give demensramte bedre mulighed for transport til besøg hos venner eller til kulturelle tilbud.
Ebbe Kalnæs (CD), 2000-01-20:
Så er der et enkelt punkt, som jeg regner med, vi mellem første og anden behandling lige kan få drøftet igennem, som vi er gjort opmærksomme på, nemlig det, at man i bemærkningerne har en enkelt vending om, at det her også gælder for fly og platforme, men i øvrigt er det ikke rigtig behandlet i loven.
Sophie Løhde (V), 2012-12-19:
Hvis så sygehusene ikke kan levere den hurtige udredning, hvor det er fagligt muligt, inden for 30 dage, så er det blot vi spørger, hvorfor man så ikke giver patienterne nogle udvidede valgmuligheder, der sikrer, at der kommer indhold bag udredningsretten, i stedet for at man siger til patienten: På papiret har du både en ret og en pligt og alt muligt andet, men du kan ikke udmønte den i handling i den virkelige verden; du får ikke som patient adgang til at stemme med fødderne og dermed vælge lange køer i det offentlige fra.
Jørgen Arbo-Bæhr (EL), 2006-05-09:
Men i forlængelse af det kunne jeg egentlig godt tænke mig at spørge statsministeren, om der er nogen som helst mulighed for, at også regeringen kunne finde på at lytte til, hvad befolkningsflertallet mener om de forslag til velfærdsforringelser, som er kommet fra regeringens side.
Mette Thiesen (NB), 2021-04-26:
Så kunne ministeren ikke overveje, fordi politikerne herinde igennem årtier simpelt hen har været så ivrige efter at lave en masse regler og en masse bureaukrati, som gør det rigtig svært at lave god skole, om man i virkeligheden ikke kunne kigge på det, altså at det simpelt hen er blevet så bøvlet og besværligt at lave god skole, fordi man har blandet sig så meget, bl.a. med talrige reformer?
Christian Wedell-Neergaard (KF), 2007-09-06:
Så vil jeg sige, at der jo i aftalen også er taget højde for de lavere indkomster med en forhøjelse af personfradraget og en regulering af overførselsindkomsterne, og det er jo netop grundlaget for, at vi kan sige, at der ikke er nogen, der bliver stillet ringere med den her aftale.
Mette Gjerskov (S), 2012-06-06:
Hvis man har et vandløb og er lodsejer, er man omfattet af den her lov – det er fuldstændig klart – fra det øjeblik loven træder i kraft, og det forventer vi jo bliver den 1. september 2012; det har hele tiden været planen. Når jeg siger, at bødeblokken bliver i lommen for dem, der kan være i tvivl om, hvor der er et vandløb, skal jeg passe på, for jeg har ikke læst op på praksis hos politiet, men når man indfører regler om, at alle skal have sikkerhedssele på, så lader man lige gå et stykke tid, inden man begynder for alvor at banke med bødeblokken, og det er sådan set det, jeg har tænkt mig her.